b'\n_START_ARTICLE_\nSarajevski modni teden\n_START_PARAGRAPH_\nSarajevski modni teden (angle\xc5\xa1ko Sarajevo Fashion Week ali SFW, bosansko/hrva\xc5\xa1ko/srbsko Sarajevska sedmica mode) je dvakrat letno prirejen sejem mode. V sklopu Sarajevskega modnega tedna se podobno kot v Milanu, Parizu ali Londonu predstavljajo najnovej\xc5\xa1e kolekcije doma\xc4\x8dih in tujih modnih kreatorjev.\n_START_SECTION_\nZgodovina\n_START_PARAGRAPH_\nSFW je bil prvi\xc4\x8d prirejen leta 2001. Uveden je bil predvsem zaradi tega, ker na podro\xc4\x8dju BiH ni bilo drugih prilo\xc5\xbenosti za modne kreatorje, da bi predstavili svoje kreacije. Ravnateljica projekta je Amela Radan. Do danes se je SFW prirejal vsako leto dvakrat, poleti in jeseni.'